Document ID: 32000R2865

Κανονισμός (ΕΚ) αριθ. 2865/2000 της Επιτροπής
της 27ης Δεκεμβρίου 2000
για την τροποποίηση του κανονισμού (ΕΚ) αριθ. 1899/97 σχετικά με τον καθορισμό των λεπτομερειών εφαρμογής στους τομείς του κρέατος πουλερικών και των αυγών, του καθεστώτος που προβλέπεται στους κανονισμούς (ΕΚ) 3066/95, (ΕΚ) αριθ. 1727/2000, (ΕΚ) αριθ. 2290/2000, (ΕΚ) 2433/2000, (ΕΚ) αριθ. 2434/2000, (ΕΚ) αριθ. 2435/2000 του Συμβουλίου και την κατάργηση των κανονισμών (ΕΟΚ) αριθ. 2699/93 και (ΕΚ) αριθ. 1559/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2851/2000 του Συμβουλίου, της 22ας Δεκεμβρίου 2000, για τη θέσπιση ορισμένων παραχωρήσεων με τη μορφή κοινοτικών δασμολογικών ποσοστώσεων για ορισμένα γεωργικά προϊόντα και την πρόβλεψη της προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Πολωνία και την κατάργηση του κανονισμού (ΕΚ) αριθ. 3066/95 του Συμβουλίου(1), και ιδίως το άρθρο 1 παράγραφος 4,
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών(2), όπως τροποποιήθηκε τελευταία από τον κανονισμό (ΕΚ) αριθ. 1516/93 της Επιτροπής(3), και ιδίως το άρθρο 22,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών(4), όπως τροποποιήθηκε τελευταία από τον κανονισμό (ΕΟΚ) αριθ. 2916/95 της Επιτροπής(5), και ιδίως το άρθρο 22,
Εκτιμώντας τα ακόλουθα:
(1) Ο κανονισμός (ΕΚ) αριθ. 1899/97 της Επιτροπής, της 29ης Σεπτεμβρίου 1997, για τον καθορισμό των λεπτομερειών εφαρμογής στους τομείς του κρέατος πουλερικών και αυγών του καθεστώτος που προβλέπεται στους κανονισμούς του Συμβουλίου (ΕΚ) αριθ. 3066/95, (ΕΚ) αριθ. 1727/2000, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000 και (ΕΚ) αριθ. 2435/2000 και την κατάργηση των κανονισμών (ΕΟΚ) αριθ. 2699/93 και (ΕΚ) αριθ. 1559/94(6), όπως τροποποιήθηκε τελευταία από τον κανονισμό (ΕΚ) αριθ. 2704/2000(7), θεσπίζει τους λεπτομερείς κανόνες εφαρμογής, στον τομέα του κρέατος πουλερικών και των αυγών, του καθεστώτος που προβλέπουν οι ευρωπαϊκές συμφωνίες. Ο κανονισμός αυτός θα πρέπει να τροποποιηθεί βάσει των διατάξεων για το κρέας πουλερικών και τα προϊόντα αυγών, που θεσπίστηκαν με τον κανονισμό (ΕΚ) αριθ. 2851/2000, όσον αφορά την Πολωνία.
(2) Προκειμένου να περιοριστούν τα προβλήματα που είναι δυνατό να ανακύψουν όσον αφορά τις συναλλαγές κατά τη διάρκεια μεταβατικής περιόδου, από την παράλληλη ύπαρξη των δύο διαφορετικών τρόπων διαχείρισης για ορισμένες δασμολογικές ποσοστώσεις στον τομέα του κρέατος πουλερικών, δηλαδή της διαχείρισης των πιστοποιητικών εισαγωγής βάσει ενός τριμηνιαίου καθεστώτος και της διαχείρισης βάσει της αρχής της εξυπηρέτησης με χρονική σειρά προτεραιότητας (premier venu, premier servi), σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93 της Επιτροπής(8), όπως τροποποιήθηκε τελευταία από τον κανονισμό (ΕΚ) αριθ. 2787/2000(9), θα πρέπει να παρέχεται στους κατόχους του πιστοποιητικού η δυνατότητα ακύρωσης των πιστοποιητικών και αποδέσμευσης της σχετικής εγγύησης.
(3) Θα πρέπει να καθοριστεί προθεσμία για τις αιτήσεις ακύρωσης προκειμένου να δοθεί στους επιχειρηματίες μια λογική χρονική περίοδος για την κατάθεσή τους.
(4) Θα πρέπει να εφαρμοστεί ο παρών κανονισμός από την 1η Ιανουαρίου 2001, παράλληλα με τον κανονισμό (ΕΚ) αριθ. 2851/2000.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1899/97 τροποποιείται ως εξής:
1. Ο τίτλος του κανονισμού αντικαθίσταται από το ακόλουθο κείμενο:"για τον καθορισμό των λεπτομερών κανόνων εφαρμογής στους τομείς του κρέατος πουλερικών και των αυγών του καθεστώτος που προβλέπεται στο πλαίσιο των ευρωπαϊκών συμφωνιών με τις χώρες της Κεντρικής και Ανατολικής Ευρώπης από τους κανονισμούς του Συμβουλίου (ΕΚ) αριθ. 1727/2000, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000 και (ΕΚ) αριθ. 2851/2000, και την κατάργηση των κανονισμών (ΕΟΚ) αριθ. 2699/93 και (ΕΚ) αριθ. 1559/94."
2. Το πρώτο εδάφιο του άρθρου 1 αντικαθίσταται από το ακόλουθο κείμενο:"Οι εισαγωγές στην Κοινότητα οι οποίες πραγματοποιούνται στο πλαίσιο των καθεστώτων που ορίζονται από τους κανονισμούς (ΕΚ) αριθ. 1727/2000, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000 και (ΕΚ) 2851/2000, προϊόντων που προβλέπονται στο παράρτημα Ι του παρόντος κανονισμού υπόκεινται στην υποβολή πιστοποιητικού εισαγωγής."
3. Το άρθρο 2 αντικαθίσταται από το ακόλουθο κείμενο:
"Άρθρο 2
Οι ποσότητες που αναφέρονται στο άρθρο 1 για κάθε περίοδο που προβλέπεται στο παράρτημα Ι κατανέμονται ως εξής:
- 25 % για την περίοδο από την 1η Ιουλίου έως τις 30 Σεπτεμβρίου,
- 25 % για την περίοδο από την 1η Οκτωβρίου έως τις 31 Δεκεμβρίου,
- 25 % για την περίοδο από την 1η Ιανουαρίου έως τις 31 Μαρτίου,
- 25 % για την περίοδο από την 1η Απριλίου έως τις 30 Ιουνίου."
4. Το τμήμα Β του παραρτήματος Ι αντικαθίσταται από το παράρτημα Ι του παρόντος κανονισμού.
Άρθρο 2
Οι διαθέσιμες ποσότητες για τις αιτήσεις της περιόδου από την 1η Ιανουαρίου έως τις 31 Μαρτίου 2001 καθορίζονται στο παράρτημα ΙΙ του παρόντος κανονισμού.
Άρθρο 3
1. Για τα πιστοποιητικά εισαγωγής που εκδίδονται κατ' εφαρμογή του κανονισμού (ΕΚ) αριθ. 1899/97 για τις ομάδες 12, 14, 15 και 16 που αναφέρονται στο τμήμα Β του παραρτήματος Ι του κανονισμού (ΕΚ) 1899/97 στη μορφή του πριν από τη θέση σε ισχύ του παρόντος κανονισμού, για τα οποία οι αιτήσεις κατατέθηκαν μεταξύ 1ης και 10ης Ιουλίου 2000 και μεταξύ 1ης και 10ης Οκτωβρίου 2000, ο κάτοχος μπορεί να ζητήσει την ακύρωση του πιστοποιητικού και την αποδέσμευση της εγγύησης.
2. Τα κράτη μέλη κοινοποιούν στην Επιτροπή, πριν από το τέλος του επόμενου μήνα, τον μηνιαίο αριθμό ακυρωθέντων πιστοποιητικών για καθεμία από τις προαναφερθείσες ομάδες, διευκρινίζοντας την περίοδο των αιτήσεων.
Άρθρο 4
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Δεκεμβρίου 2000.

Labels: 3
17